**Zapisnik**

sa 14. sjednice Školskog odbora Srednje škole Isidora Kršnjavoga u Našicama, održane 29. rujna 2014. godine u školskoj knjižnici, s početkom u 19,30 sati.

**Prisutni:** Anđelko Cvijetović, Dražen Brkić, Dražen Dasović, Lidija Lovrić, Josip Kršan, Ljiljana Blažević, Željko Filjak, ravnatelj i Klementina Liška, zapisničar.

**Odsutni:** Boris Peić

Predsjednik Školskog odbora, prof. Cvijetović pozdravlja prisutne članove, utvrđuje kvorum te predlaže sljedeći:

**D N E V N I R E D :**

1. Usvajanje zapisnika s prethodne sjednice,

1. Godišnji program rada za šk. godinu 2014./15.,
2. Vremenik izradbe i obrane završnog rada za šk. god. 2014/15.,
3. Poslovnik o radu školskih športskih društava,
4. Razno.-

**AD 1.**

Predsjednik daje osvrt na zapisnik sa prethodne sjednice.

Nakon rasprave, Školski odbor je većinom glasova usvojio zapisnik sa prethodne sjednice.

**AD 2.**

Predsjednik navodi sljedeću točku dnevnog reda: Godišnji program rada za šk.

godinu 2014./15., te predaje riječ ravnatelju škole koji obavještava Školski odbor da prema Zakonu o odgoju i obrazovanju u osnovnoj i srednjoj školi Školski odbor mora donijeti godišnji program rada za tekuću školsku godinu na prijedlog ravnatelja do 30. rujna 2014.godine. Ravnatelj ističe da je Godišnji program rada opsežan te navodi ukratko njegov sadržaj:

* osnovni podaci o uvjetima rada,
* materijalno-tehnički uvjeti rada ustanove,
* podaci o poslovanju škole,
* učenici,
* podaci o izvršiteljima poslova,
* podaci o dnevnoj i tjednoj organizaciji rada,
* kalendar rada za šk. 2014/15.,
* plan rada školskog ispitnog povjerenstva za nacionalne ispite i državnu maturu,
* tjedni i godišnji broj sati po razredima,
* plan rada ravnatelja, pedagoga, psihologa, knjižničarki, voditelja škole, Školskog odbora,

Nastavničkih vijeća, Vijeća roditelja, Vijeća učenika, razvojna očekivanja i aktivnosti – sadrži ono što se planira napraviti ove godine – poticati projekte i programe prevencije, usavršavanje nastavnika, uspostavljanje e-dnevnika.

Ravnatelj naglašava da Godišnji program rada sadrži sve ono što je propisano zakonom.

Predsjednik Školskog odbora nakon izlaganja ravnatelja, otvara raspravu po ovoj točki dnevnog reda.

Nakon rasprave, Školski odbor većinom glasova donosi

**O D L U K U**

Donosi se Godišnji program rada za šk. god. 2014./2015.

**AD 3.**

Predsjednik Školskog odbora kod ove točke dnevnog reda daje riječ ravnatelju škole koji ističe da Školski odbor na prijedlog ravnatelja škole treba donijeti odluku o vremeniku izradbe i obrane završnog rada za šk. godinu 2014./2015. do 30. rujna 2014. godine prema Zakonu o strukovnom obrazovanju. Vremenik izradbe i obrane završnog rada sastavni je dio godišnjeg plana i programa rada ustanove odnosno školskog kurikula.

On sadrži rokove za izbor tema, izradbu i predaju završnog rada, rokove obrane završnog rada te datum uručivanja svjedodžbi o završnom radu.

Ravnatelj upozorava članove da će Vremenik biti objavljen na oglasnoj ploči kao i na mrežnoj stranici Škole kako bi bio dostupan učenicima i nastavnom osoblju.

Vremenik za ekonomsku, trgovačku, ugostiteljsku školu je izradila voditeljica ekonomske, trgovačke i ugostiteljske škole, dok je vremenik za industrijsko-obrtničku školu izradio voditelj industrijsko-obrtničke škole.

Nakon rasprave Školski odbor većinom glasova donosi

**O D L U K U**

Donosi se Vremenik izradbe i obrane završnog rada za šk. godinu 2014./2015.

**AD 4.**

Pod sljedećom točkom dnevnog reda: Poslovnik o radu školskih sportskih društava, predsjednik daje riječ ravnatelju koji obavještava Školski odbor da prema članku 17. stavku 4. Zakona o sportu (NN broj 71/06.,124/10.,124/11.,86/12. i 94/13.) i članku 5. Pravilnika o načinu osnivanja, zadaćama, djelokrugu i načinu rada školskih sportskih društava (NN broj 13/2014.) Školski odbor treba donijeti Poslovnik o radu školskih sportskih društava (ŠSD) te im predstavlja prijedlog Poslovnika koji sadrži:

- opće odredbe

- ustroj ŠSD-a i nadležnost voditelja ŠSD-a

- rad ŠSD-a

- evidencija rada i članova ŠSD-a

- financiranje ŠSD-a

Nakon rasprave Školski odbor većinom glasova donosi

**O D L U K U**

Donosi se Poslovnik o radu školskih sportskih društava.

**AD 5.**

Pod sljedećom točkom dnevnog reda: Razno, predsjednik Školskog odbora daje riječ ravnatelju koji obavještava Školski odbor da e-dnevnici dobro funkcioniraju.

Prof. Anđelko Cvijetović obavještava Školski odbor o projektu – Down 21- volonteri su bili ovo ljeto u Puli u Down centru, drugi projekt Građanin smo poslali na više destinacija, jedna od njih je i Ina koja će podržati projekt ako dobije najviše lajkova, te će nam pomoći urediti okoliš škole i igralište.

Kako više nije bilo pitanja ni prijedloga, predsjednik zaključuje sjednicu u 20,30 sati.

ZAPISNIČAR: Predsjednik Školskog odbora:

Klementina Liška, dipl.iur. Anđelko Cvijetović, prof.